jkorsvik/nowiki_second_scrape_merged huggingface dataset:
Randolph County (Alabama)

Randolph County er et fylke i den amerikanske delstaten Alabama. Det ligger øst i staten og grenser mot Cleburne County i nord, Chambers County i sør, Tallapoosa County i sørvest og mot Clay County i vest. Det har også grense mot delstaten Georgia i øst.
Randolph Countys totale areal er 1 513 km² hvorav 8 km² er vann. I 2000 hadde fylket 22 380 innbyggere. Administrasjonssenteret ligger i byen Wedowee. 
Fylket ble etablert i 1832 og har fått sitt navn etter senator John Randolph. 


== Eksterne lenker ==
(en) Offisielt nettsted 
(en) Randolph County, Alabama – kategori av bilder, video eller lyd på Commons
Cleburne County (Alabama)

Cleburne County er et fylke i den amerikanske delstaten Alabama. Det ligger øst i staten og grenser mot Cherokee County i nord, Randolph County i sør, Clay County og Talladega County i sørvest og mot Calhoun County i vest. Det har også grense mot delstaten Georgia i øst.
Cleburne Countys totale areal er 1 453 km² hvorav 2 km² er vann. I 2000 hadde fylket 14 123 innbyggere og administrasjonssenteret ligger i byen Heflin. 
Fylket ble etablert i 1866 og har fått sitt navn etter Patrick Cleburne som var general i Amerikas konfødererte staters hær under den amerikanske borgerkrigen. 


== Eksterne lenker ==
(en) Offisielt nettsted 
(en) Cleburne County, Alabama – kategori av bilder, video eller lyd på Commons
Paolo Uccello

Paolo di Dono, bedre kjent som Paolo Uccello (født 1397 i Pratovecchio nær Arezzo, død 10. desember 1475 i Firenze), var en italiensk maler og matematiker kjent for sitt pionerarbeid med visuelt perspektiv i kunst. Giorgio Vasari skrev i sin bok med kunstnerbiografier (Le Vite de' più eccellenti pittori, scultori, ed architettori, 1550) at Ucello hadde en altoppslukende interesse for perspektiv, og jobbet natten igjennom i sine bestrebelser på å definere det eksakte forsvinningspunktet. Han brukte perspektiv for å skape en dybdefølelse i sine malerier, og ikke som sine samtidige kun for å fortelle forskjellige eller suksessive historier. Hans best kjente verk er de tre maleriene som representerer slaget om San Romano. 
Paolo jobbet i sen gotisk tradisjon, og i motsetning til andre kunstnere la han større vekt på å skilde farge og prakt fremfor klassisk realisme. Han har en unik stil, som gjør at man kan identifisere verkene hans kun ved å se på det visuelle uttrykket.


== Liv og verk ==
Vasari forteller i sitt biografiske verk hvorfor Paolo di Dono fikk tilnavnet Uccello (som på italiensk betyr «fugl»): han var veldig glad i å male fugler, men hadde ikke råd til å eie noen selv. Derfor fylte han hjemmet sitt med malerier av fugler og andre dyr.
Uccello gikk i lære hos Lorenzo Ghiberti, og var Ghibertis assistent under arbeidet med bronseportene til baptisteriet i Firenze. I 1415 ble han opptatt i lauget Medici e Speziali. Han bosatte seg senere i Firenze, der han blant annet malte freskene i korsgangen til klosteret ved Santa Maria Novella. Disse freskene henter motiv fra Første mosebok. I fresken «Syndefloden», som har form av en lunett, skildrer Uccello den bibelske naturkatastrofens faser, med skikkelser som kjemper for å overleve: én mann klamrer seg fast ved arken, to skikkelser svømmer frenetisk.
Uccello tilhørte kretsen omkring Donatello, og i dette miljøet fikk han inspirasjon til sine mange eksperimenter med å bruke perspektivet til å fremstille en tredimensjonal virkelighet på en todimensjonal flate.


=== Slaget ved San Romano ===
Uccello skildret slaget ved San Romano den 1. juni 1432 i tre store paneler. De tre maleriene viser den florentinske hærføreren Niccolò da Tolentino lede sine tropper mot byen Sienas soldater. Gjennom en svært forenklet fremstilling av hester, krigere og kryssende lanser mot en bakgrunn oppdelt i geometriske former, får verket et abstrakt preg som er karakteristisk for mange av Uccellos malerier.

		
		


== Verk i utvalg ==
«Syndefloden» (1447–1448), Chiostro Verde, Santa Maria Novella, Firenze
«Slaget ved San Romano» (cirka 1456), National Gallery, London
«Sankt Georg og dragen» (cirka 1456), National Gallery, London


== Referanser ==


== Eksterne lenker ==
(en) Paolo Uccello – kategori av bilder, video eller lyd på Commons 
(en) Paolo Uccello – galleri av bilder, video eller lyd på Commons
DeKalb County (Alabama)

DeKalb County er et fylke i den amerikanske delstaten Alabama. Det ligger nordøst i staten og grenser mot Jackson County i nord, Cherokee County i sørøst, Etowah County i sør og mot Marshall County i vest. Det har også grense mot delstaten Georgia i øst.
DeKalb Countys totale areal er 2 017 km² hvorav 2 km² er vann. I 2000 hadde fylket 64 452 innbyggere og administrasjonssenteret ligger i byen Fort Payne. 
Fylket ble etablert i 1836 og har fått sitt navn etter Johan DeKalb som var general under amerikanske uavhengighetskrigen. 


== Eksterne lenker ==
(en) Offisielt nettsted 
(en) DeKalb County, Alabama – kategori av bilder, video eller lyd på Commons
Barbour County (Alabama)

Barbour County er et fylke i den amerikanske delstaten Alabama. Det ligger sørøst i staten og grenser mot Russell County i nordøst, Henry County og Dale County i sør, Pike County i vest og mot Bullock County i nordvest. Det har også grense mot delstaten Georgia i øst.
Barbour Countys totale areal er 2 343 km² hvorav 51 km² er vann. Ved folketellingen i 2010 hadde fylket 27 457 innbyggere og administrasjonssenteret ligger i byen Clayton. 
Fylket ble etablert i 1832 og har fått sitt navn etter guvernør James Barbour. 


== Referanser ==
NM217 Bergepanser

NM217 er en norsk utgave av den tyske Bergepanzer 2, som igjen er bygd på stridsvognen Leopard 1. Forsvaret kjøpte vognene brukt, disse er fra 1969. Det norske forsvaret hadde 13 stk NM217 pr 2007.


== Spesialkjøretøy basert på Leopard 1-chassis ==

NM217 er en av flere typer spesialkjøretøy basert på Leopard 1-chassis i det norske forsvaret.
I St.prp. nr. 1 (2007–2008) står det følgende  :

«5025 Pansrede spesialkjøretøy på stridsvognchassis
Prosjektet ble vedtatt ved Stortingets behandling av Budsjett-innst. S. nr. 7 (1994–1995), jf. St.prp. nr. 1 (1994–1995). Prosjektet inkluderer prosjekt 5027 som ble vedtatt ved Stortingets behandling av Innst. S. nr. 191 (1994–1995), jf. St.prp. nr. 48 (1994–1995). Disse to prosjektene ble slått sammen etter vedtak ved Stortingets behandling av Budsjett-innst. S. nr. 7 (1995–1996), jf. St.prp. nr. 1 (1995–1996).
Anskaffelsen skal gi mobilitet og beskyttelse for avdelinger og funksjoner som støtter pansrede avdelinger i strid. Materiellet er også viktig for å støtte avdelinger som deltar i flernasjonale operasjoner. Chassis av Leopard 1-stridsvogner og brukte bergingspanservogner er anskaffet. Alle ni bropanservogner med broer, 22 ingeniørpanservogner og ni av 13 bergningspanservogner er levert, mens resten er planlagt levert i løpet av 2007. Prosjektet var opprinnelig planlagt terminert i 2010, men gjennombrytningspanservogn vil ikke bli anskaffet, og prosjektet vil derfor bli terminert når resten av materiellet er levert i løpet av 2007.
Prosjektets kostnadsramme (post 45) er 1 365 mill. kroner.»

I 1995 fikk Hägglunds Moelv kontrakt på å konvertere 22 Leopard 1 til et antall forskjellige pansrede ingeniørkjøretøyer. Tårnene ble fjernet på alle disse, og en rekke spesialiserte systemer installert. Vognene fikk navnet NM189 Ingeniørpanservogn.
Tidlig i 1996 fikk det tyske selskapet MAN kontrakt på å bygge om ni Leopard 1-chassis til broleggere med Leguan-systemet. Selve ombyggingen ble foretatt hos Krauss-Maffei. Disse chassisene ble kjøpt inn fra tyske overskuddslager. Vognene fikk navnet NM190 Broleggerpanservogn.


=== Levetidsforlengelse 2023-25 ===
Forsvaret planlegger å levetidsforlenge noen av NM217 Bergepanservogn og NM189 Ingeniørpanservogn i årene fremover. I dokumentet Framtidige anskaffelser til forsvarssektoren 2021-2028 vises det til Prosjektnr 1043 Leopard 1 støttevogner hvor man i perioden 2023-25 ønsker å: "Levetidsforlenge/oppgradere eksisterende Leopard 1 støttekjøretøy" med omfang på "Bergepanservogn og ingeniørpanservogn (8 av hver)."


== Se også ==
Varianter av Leopard 1


== Referanser ==


== Kilder ==
Telemark Bataljon
Forsvaret
Dong

Dong / DONG kan vise til:

Dong (folk) – folkegruppe i Kina og Sørøst-Asia
Dong (Panzhihua) – bydistrikt i byprefekturet Panzhihua i provinsen Sichuan i Folkerepublikken Kina
Dong – koreansk administrativ enhet i byer (bydel eller område)
Dong (myntenhet) – myntenheten i Vietnam
DONG Energy – dansk energiselskap
Slangord for kondom
The Detection Club

The Detection Club er en forening opprettet, sannsynligvis på 1920-tallet, av kjente forfattere fra britisk kriminallitteraturs gullalder, inkludert  Agatha Christie, Dorothy L. Sayers, G.K. Chesterton, Freeman Wills Crofts og E. C. Bentley.
Det nøyaktige årstallet for når klubben ble opprettet er omstridt, selv blant medlemmene. En avisdebatt om emnet endte med en forsiktig enighet om «sannsynligvis 1929». Andre holder imidlertid på 1928, 1932 eller andre årstall.
Opprinnelig var medlemskap begrenset til forfattere av klassiske detektiv-fortellinger. Forfattere av «såkalte thrillere» og andre former for krimromaner hvor løsning av krimgåten ikke var hovedfokus, var utelukket. Denne regelen ble senere fjernet.
I tillegg til å arrangere middager og tjene som et diskusjonsforum omkring skriving og litterære kriminalmysterier, måtte medlemmene av klubben godta et sett regler som skulle sikre «fair play» overfor leseren.
For forfattere av klassiske mordmysterier var det at diktum at alle spor måtte legges fram for leseren, som skulle stille likt med detektiven i å løse gåten. I praksis viste få av medlemmene av the Detection Club skrupler med å bryte reglene når de følte for det. Opprinnelig skal nye medlemmer ha måttet sverge å følge disse reglene ved en temmelig dramatisk, humoristisk seremoni i skinnet fra levende lys. Seremonien omfattet blant annet svarte kapper og edsavleggelse med hånden på en hodeskalle.
The Detection Club eksisterer i 2007 fremdeles.


== Presidenter ==
G.K. Chesterton 1930–1936
E.C. Bentley 1936–1949
Dorothy L. Sayers 1949–1957
Agatha Christie 1957–1976
Julian Symons 1976–1985
H.R.F. Keating 1985–2000
Simon Brett 2000–


== Noen andre kjente medlemmer (alfabetisk) ==
Margery Allingham – Eric Ambler – Desmond Bagley – Robert Barnard – Christianna Brand – John Dickson Carr – John le Carré – Edmund Crispin – Lionel Davidson – Len Deighton – Peter Dickinson – Colin Dexter – Dick Francis – Michael Gilbert – John Harvey – Patricia Highsmith – Reginald Hill – Geoffrey Household – Michael Innes – P. D. James – H.R.F. Keating – Peter Lovesey – Ngaio Marsh – Val McDermid – A.A. Milne – Ian Rankin – Ruth Rendell


== Eksterne lenker ==
(en) Offisielt nettsted 
Gladys Mitchell (medlem i 1930-årene) om klubbens aktiviteter
The Dection Clubs publikasjoner
The Detection Club Oath
Members of the Detection Club 1930-2001
David Copperfield (illusjonist)

David Copperfield (født 16. september 1956 i Metuchen, New Jersey, USA, som David Seth Kotkin) er en amerikansk illusjonist. Til hans mest spektakulære nummer regnes, blant annet, da han fikk Frihetsgudinnen i New York til å forsvinne og da han svevde fritt over Grand Canyon. Han har også gått gjennom Den kinesiske mur. Han har fått en stjerne på Hollywood Walk of Fame.
Artistnavnet kommer fra Charles Dickens' roman David Copperfield.


== Referanser ==


== Eksterne lenker ==
(en) Offisielt nettsted 
(en) David Copperfield (illusionist) – kategori av bilder, video eller lyd på Commons 
(en) David Copperfield på Internet Movie Database 
(sv) David Copperfield i Svensk Filmdatabas 
(da) David Copperfield på Scope 
(fr) David Copperfield på Allociné 
(en) David Copperfield på AllMovie 
(en) David Copperfield hos The Movie Database 
(en) David Copperfield hos Internet Broadway Database 
(en) David Copperfield hos Internet Broadway Database 
(en) David Copperfield på Twitter
Ingeborg Møller

Ingeborg Møller (egentlig Katharina Elisabeth Storm, født 29. desember 1878 i Oslo, død 18. februar 1964) var en norsk forfatter.
Møller debuterte litterært i 1904 med skuespillet Fru Karen. Blant hennes mest kjente verker er den kulturhistoriske romantrilogien Job Sveinungsson (1925), Vandringsmann (1928) og Herrens regn (1929). Romantrilogien var en kulturhistorisk skildring fra slutten av 1700-tallet.
Ved siden av forfatterskapet var Ingeborg Møller fast medarbeider i avisa Nationen. 


== Antroposofi ==
Møller og filosofen Richard Eriksen som sørget for å få Rudolf Steiner for første gang til Norge 1908. Ingeborg Møller var på den tiden usikker på sin løpebane som forfatter, men Steiner oppmuntret henne: ”Søk i Deres eget folks dybder, så vil De nok finne de rette kildene". Under Steiners norgesbesøk i 1910 gjorde Ingeborg Møller ham oppmerksom på Draumkvedet, og hun oversatte det for ham ord for ord. Han mente det uten tvil gikk tilbake til en virkelig innvielse og kom senere tilbake til det i flere foredrag, noe som bidro til å gjøre diktverket kjent i Mellom-Europa. Hun ble gift Lindholm og var mor til tre sønner, blant dem Dan Lindholm, en kjent norsk antroposof. 


== Bibliografi ==
Eugen Schauman, 1985
Herrens regn: en fortelling fra syttenhundreårene, 1978
Henrik Steffens, 1962
Sagn og eventyr fra landene i vest, 1962
Ridderen med det mørke smilet og andre sagn og eventyr fra landene i vest, 1958
Fem menneskeskjebner : Georg Carl von Döbeln, Florence Nightingale, Giuseppe Garibaldi, Sonja Kovalevski, Eugen Schauman, 1957
Fra gullalderen i nordisk diktning, 1955
Søndenvind, 1949
Vandringsmannen, 1949
Goethe : et omriss av hans liv og verk: til 200-årsdagen for hans fødsel 28. august 1949, 1949
Runestenene, 1948
En af de første, 1948
Henrik Steffens: "Norges bortblæste Laurbærblad", 1948
Lindeby, 1946
De tolv apostlers sagaer, 1946
Vaarfrost, 1945
Det blåser sønnenvind : roman, 1939
En av de första : roman, 1938
En av de første: Roman 1936 utgitt på Gyldendal
Runestenene, 1934
Lindeby, 1933
Kristen Rasmusson der Wanderer : Roman, 1931
Vaarfrost : en romantikerskjebne, 1931
Herrens regn, 1929
Vandringsmannen, 1928
Zur Kenntnis des "Nitro-isobutyl-glycerins" und einiger seiner derivate, 1927
Job Sveinungsson, 1925
Norrøne Marialegender, 1923
Hjemmets kogebog, 1919
Kunsten at være huslig : praktisk anvisning til sundhedsmæssig og økonomisk husførelse, 1916
Fru Karen (skuespill) 1904


== Referanser ==


== Eksterne lenker ==
Biografi Ingeborg Møller, på tysk Arkivert 5. mars 2016 hos Wayback Machine.
NM84

NM84 beltebergningsvogn er en norsk modifikasjon av den USA-produserte M548 (M113). Dens bruksområder innbefatter berging og sleping av M113-vogner, samt løft av reparasjonsobjekter. Forsvaret har solgt vognene til skraping.
Forsvaret kjøpte inn til sammen 136 stk M548 transportvogner, hvorav 21 ble ombygd til bergingsvogner.


== Referanser ==


== Eksterne lenker ==
Forsvaret
Leif Kinseth AS/Surplus.no
Carlo Saraceni

Carlo Saraceni (født ca. 1570 i Venezia, død 16. juni 1620 i Venezia) var en italiensk maler, i perioden tidlig barokk.


== Liv og verk ==
Saraceni var født i Venezia, men hans malerier var mer Roma-inspirert; han flyttet til Roma i 1598 og ble tatt opp i Accademia di San Luca i 1607. Han var aldri i Frankrike, selv om han snakket flytende fransk og hadde mange franske tilhengere.
Da Caravaggios beryktede maleri «Death of the Virgin» (henger nå i Louvre) ble refusert i 1606 av kirken Santa Maria della Scala, var det Saraceni som lagde en passende erstatning. Han var inspirert av Caravaggios dramatiske lys- og skyggeeffekter og hans monumentale, men likevel naturalistiske motiver. Han regnes derfor som en av de første innen teknikken chiaroscuro. 
Saraceni vokste veldig som maler i perioden 1606-1610. Årtiet etter 1610 regnes som hans fullmodne. I 1616-17 samarbeidet han med Sala Regia, på freskene i Quirinalet i Roma. I 1618 fikk han betalt for to malerier i kirken Santa Maria dell'Anima.  Komposisjonsmessige detaljer fra fresken «The Birth of the Virgin» i Santa Maria Aquiro-kirken er gjentatt i kobber ved Louvre.I 1620 flyttet han tilbake til Venezia, hvor han døde samme år.


== Verk i utvalg ==

«Rest on the Flight into Egypt»,  1606 (Eremo dei Camaldoli, Frascati)
«Madonna and Child with Saint Anne» malt til Church of San Simeone Profeta, 1610 (Galleria Nazionale d'Arte Antica, Roma)
Papal Authority (J. Paul Getty Museum) Kritt-tegning, forberedelse til en allegorisk freske
«Vision of Saint Francis» Alte Pinakothek, München
«Angel and Saint Cecilia» (Galleria Nazionale d'Arte Antica, Rome)
«The Martyrdom of Saint Cecilia» (Los Angeles County Museum of Art)
«Nativity» (Residenzgalerie, Salzburg)Arbeider av Saraceni kan også ses i kirken San Lorenzo in Lucina i Roma.


== Referanser ==


== Litteratur ==
Charles Dempsey, Keith Christiansen, Richard E. Spear, and Erich Scheier. 1985. The Age of Caravaggio. (New York: The Metropolitan Museum of Art)


== Eksterne lenker ==
(en) Carlo Saraceni – kategori av bilder, video eller lyd på Commons
Kevin Cecil

Kevin Cecil (født	11. desember 1969 i London) er en britisk manusforfatter.
Han samarbeider ofte med Andy Riley (som han har kjent siden barneskolen), og er kjent for blant annet Comic Relief, Robbie the Reindeer (som han vant en BAFTA-pris for sammen med Riley i 2000), og har også skrevet for blant andre Ei selsom sjappe, Little Britain, Trigger Happy TV, So Graham Norton, Smack the Pony og Spitting Image. Han har også skrevet manus for radioprogrammet The 99p Challenge.


== Eksterne lenker ==
(en) Kevin Cecil på Internet Movie Database 
(sv) Kevin Cecil i Svensk Filmdatabas 
(fr) Kevin Cecil på Allociné 
(en) Kevin Cecil på AllMovie 
(en) Kevin Cecil hos The Movie Database
August (navn)

August et mannsnavn av latinsk opprinnelse. Det er en kortform av tilnavnet Augustus som betyr «stor» og som er dannet av det latinske ordet augere, «å øke».


== Utbredelse ==
I nyere tid hadde August størst popularitet som navn på guttebarn i Norge på slutten av 1800-tallet, og har også hatt en økende popularitet siden ca. 1990. August var et svært vanlig navn i Sverige på midten av 1800-tallet.
Variantene Ágúst på Island, Augustin i Spania, Agostino og Augusto i Italia og Stijn i Belgia er i dag vanlige navn i de respektive landene. August er ellers et uvanlig navn, men er noe brukt i Skandinavia og Belgia.
Tabellen nedenfor gir en detaljert oversikt over populariteten til navnet August og varianter av dette i noen av de landene hvor statistikk er tilgjengelig.


== Kjente personer med navnet ==
August Strindberg
Pierre-Auguste Renoir
August S. Krogh
August Heisenberg
August Horch
August Cappelen
Christian August
Friedrich August von Hayek


=== Som etternavn ===
Bille August


== Se også ==
måneden august
keiser Augustus


== Referanser ==


== Eksterne lenker ==

(en) Behind the Name: August
(en) Think Baby Names: August
Arthur Mathews

Arthur Mathews (født 1959 i Navan) er en irsk manusforfatter som har skrevet eller bidratt til en rekke populære TV-serier.
Mathews har sammen med partneren Graham Linehan bidratt til en lang rekke TV-serier, men det var først med Fader Ted (1995–1998) at Linehan & Mathews ble kjente. Begge skrev også for Big Trains første sesong 1998. Mathews skrev seriens andre sesong 2002 alene. I 1999 utviklet de to komiserien Hippies sammen, men skriptyene ble skrevet av Mathews alene.
Mathews var også bidragsyter til komediserien Ei selsom sjappe (2000 − 2004).


== Referanser ==


== Eksterne lenker ==
Biografi på screenonline.org.uk
Andy Riley

Andy Riley (født 27. april 1970) er en britisk manusforfatter og tegneserieprodusent.


== Liv og virke ==
Riley har sin utdannelse fra videregående skole i Aylesbury i Buckinghamshire, og siden ved Pembroke College på Universitetet i Oxford hvor han studerte moderne historie. Sammen med barndomskameraten Kevin Cecil fra Aylesbury, har de skrevet manus til situasjonskomedier for BBC; The Great Outdoors, Hyperdrive og Slacker Cats for ABCs familiekanal. De har også bidratt til Little Britain, Trigger Happy TV, So Graham Norton, Smack the Pony, og Spitting Image. De skrev også manus for den britiske animerte filmen Gnomeo og Julie (2011).
Riley har skrevet flere bestselgende tegneseriebøker, The Book of Bunny Suicides (2003), Return of the Bunny Suicides, The Bumper Book of Bunny Suicides, Dawn of the Bunny Suicides, Great Lies To Tell Small Kids (2005), Loads More Lies to Tell Small Kids (2006), og Selfish Pigs, og har dessuten produsert kalendre, gratulasjonskort, apps for iPhone og lignende. Fra 2002 og fram til februar 2010 tegnet han en ukentlig tegneserie kalt Roasted i The Observer som til sist ble samlet til en bok i oktober 2007. D.I.Y. Dentistry ble utgitt i oktober 2008 i innbundet bok, mens Lucky Heather utga han på egen hånd og er kun tilgjengelig fra Gosh! Comics i London.


== Referanser ==


== Eksterne lenker ==
(en) Offisielt nettsted 
(en) Andy Riley på Internet Movie Database 
(sv) Andy Riley i Svensk Filmdatabas 
(fr) Andy Riley på Allociné 
(en) Andy Riley på AllMovie 
(en) Andy Riley hos The Movie Database
DDR2 SDRAM

DDR2 SDRAM er en type minnebrikke i stasjonære datamaskiner. Forskjellene mellom DDR SDRAM og DDR2 SDRAM er at DDR-minne har lavere dataoverføringshastighet (MB/s), men lavere forsinkelse enn DDR2-minne. Dette gjør at de er ca. like effektive, men DDR2-RAM har en fordel med at de tåler lavere spenning enn DDR. Antallet pinner er forskjellige, DDR-RAM har 184, mens DDR2 SDRAM har 240. DDR- og DDR2 SDRAM kan ikke blandes, og passer inn i hver sine typer hovedkort.
Busshastigheter er fra 400 MHz til 1100 MHz.
Leikny Haga Indergaard

Leikny Haga Indergaard (født 17. november 1952) er en norsk bibliotekar, og tidligere biblioteksjef på Bergen Offentlige Bibliotek (2011-2022). Hun var tidligere avdelingsdirektør i utviklingsavdelingen i ABM-utvikling (2003-2008). 
Hun har tidligere arbeidet som bibliotek- og kulturhussjef i Stavanger og fylkesbiblioteksjef i Rogaland, og var prosjektleder for søknaden til Stavanger om å bli europeisk kulturhovedstad i 2008.  


== Priser ==
NBU-prisen 1997 for sin innsats for Den Nordiske barnebokkonferansen som arrangeres hvert annet år i Stavanger.


== Eksterne lenker ==
Leikny Haga Indergaard hos ABM-utvikling
CAPTCHA

CAPTCHA (forkortelse for «Completely Automated Public Turing test to tell Computers and Humans Apart») er en type omvendt turingtest for å finne ut om brukeren er en datamaskin eller menneske. Uttrykket CAPTCHA ble først brukt i år 2000 av Luis von Ahn, Manuel Blum, Nicholas J. Hopper ved Carnegie Mellon University, og John Langford ved IBM.
En vanlig type CAPTCHA krever at brukeren skriver inn teksten vist i et forvrengt bilde. Norske termer: bildebekreftelse, robotfelle.

CAPTCHA: Telling Humans and Computers Apart AutomaticallyBruksområder
CAPTCHA blir i hovedsak benyttet for å forhindre programvare i å sende automatiserte forespørsler til web-baserte tjenester. Dette kan forhindre e-post spam, blog spam og andre kommersielle/ondsinnede gjøremål, da den fungerer som en "brems" hvor hver forespørsel krever menneskelig interaksjon.
Potetgrøt

Potetgrøt eller jordeplegraut er en norsk tradisjonell matrett, med potet, mel, vann og salt. 
Det som er spesielt med måten å lage den på, er å bruke en trestampe og stampe det hele sammen til en litt seig konsistens. Det må stampes godt så det ikke blir melklumper.
Den har vært mye brukt i øvre deler av Telemark, spesielt i Brunkeberg. Potetgrøt har brukt blant annet i Vik i Sogn.
Noen varianter er med stekt flesk eller kald kulturmelk over grøten.


== Litteratur ==
Kaspersen, Ardis (1996). Husmenn og husmannskost fra hele landet. [Oslo]: Landbruksforl. s. 52. ISBN 8252921140. 
Brimi, Arne (1999). Norges nasjonalretter: en matglad reise i vårt eget land. Oslo: Norsk fakta forl. s. 218. ISBN 8278880220. 
Glimt ifrå levemåten i Vik kommune i eldre tider: gamle matrettar, gamle tradisjonar som har overlevd gjennom generasjonar. [Vik i Sogn]: Laget. 1989.